**DOGOVOR med starši, učencem in OŠ Franca Rozmana Staneta o prilagajanju šolskih obveznosti učencev, ki jim je bil podeljen status vrhunskega športnika.**

Učencu (učenki)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ je bil dodeljen status vrhunskega športnika za šolsko leto 2018/19

Ime in priimek učenca (učenke):

Učencu se omogoči:

1. Opravičeno izostati od pouka zaradi treninga, priprav in tekmovanj.
2. Prilagodi roke in načine ocenjevanja znanja.
3. Možnost dodatne razlage.

Učenec lahko izostane:

* od rednega pouka največ eno pedagoško uro dnevno zaradi treninga ali vadbe, če ta poteka istočasno kot pouk;
* od rednega pouka največ eno pedagoško uro dnevno zaradi treninga ali vadbe, če se zaradi trajanja pouka ne more udeležiti vadbe ali treninga pravočasno;
* od rednega pouka zaradi udeležbe na organiziranih pripravah ali tekmovanju;

Načini in roki za ocenjevanje znanja:

* Če je imel učenec prejšnji dan tekmovanje, se lahko predhodno dogovori z učiteljem predmeta o prestavitvi predvidenega ocenjevanja, vendar največ dvakrat pri vsakem predmetu v posameznem ocenjevalnem obdobju.

Učenec bo pred izostankom:

1. **razredniku izročil pisno opravičilo**, ki ga podpiše eden od staršev, z navedenim razlogom izostanka, najmanj tri delovne dneve pred načrtovanim izostankom. Opravičilo mora vsebovati tudi čas trajanja izostanka. Razrednik opraviči izostanke.
2. **opravil obveznosti v zvezi z ocenjevanjem**, če zaradi izostanka ne bo možno, izvesti ocenjevanja do zaključka ocenjevalnega obdobja. Učenec je dolžan učitelje tri delovne dneve pred izostankom opozoriti, da bo v času ocenjevanja odsoten. Z učiteljem se dogovorita o načinu in datumu ocenjevanja, ki je lahko pred ali po izostanku od pouka.

Po izostanku:

1. **bo učenec nadomestil manjkajoče znanje**, ki je posledica odsotnosti. Učenec lahko zaprosi učitelja za dodatno razlago snovi, ki je bila posredovana v času učenčeve odsotnosti. Učitelj in učenec se dogovorita, na kakšen način bo učencu snov posredovana (dopolnilni pouk, redne ure, po končanem pouku …),
2. **bo učenec opravil dogovorjene obveznosti v zvezi z ocenjevanjem in druge dogovorjene obveznosti.**
3. **bo učenec opravičen ocenjevanja**, če je imel prejšnji dan tekmovanje in so to starši predhodno pisno opravičili, vendar največ dvakrat pri vsakem premetu v posameznem ocenjevalnem obdobju. Učenčevo znanje se oceni na naslednji uri, če se učitelj in učenec ne dogovorita drugače.

Učenec je dolžan spoštovati hišni red, vestno opravljati svoje šolske obveznosti, vse izostanke od pouka mora vnaprej napovedati, v primeru odsotnosti ali povečanega obsega tekmovanj in nastopov, ki mu ne dovoljujejo redne priprave na pouk, se mora z učitelji dogovoriti za ustno ali pisno preverjanje in ocenjevanje znanja, v primeru odsotnosti se mora pri učitelju pozanimati o učnih vsebinah, ki bodo obravnavane v času odsotnosti in te nadomestiti,v primeru slabšega znanja pri določenem predmetu se mora na predlog učitelja udeleževati dopolnilnega pouka.

Učenec skupaj z učiteljem (učiteljico) športa naredi načrt nastopov na tekmovanjih, na katerih bo zastopal šolo in je na teh tekmovanjih dolžan nastopiti.

Učenec je dolžan seznanjati šolo s spremembo pogojev (treningi, tekmovanja) za pridobitev naziva.

Starši redno spremljajo uspeh, napredek in spoštovanje pravil in dogovora učenca, redno obiskujejo govorilne ure (najmanj enkrat na mesec) pri razredniku in posameznih učiteljih, se dogovorijo z učiteljem o načinu pomoči učencu, redno in pravočasno opravičijo izostanke.

Ta dogovor velja z dnem podpisa strank, uporablja se za šolsko leto 2018/19 oziroma do prenehanja. Dogovor ne velja v času mirovanja statusa.

Mirovanje in prenehanje statusa: Učencu preneha veljati ali mirovati status, če za to obstajajo razlogi v skladu s Pravili o prilagajanju šolskih obveznosti za perspektivnega in vrhunskega športnika oziroma mladega umetnika.

Pravice in obveznosti, ki izhajajo iz *DOGOVORA med starši, učencem in OŠ Franca Rozmana Staneta o prilagajanju šolskih obveznosti učencev,* *ki jim je bil podeljen status vrhunskega športnika* postanejo veljavne, ko jih podpišejo ravnatelj, starši in učenec.

Dogovor je podpisan v dveh izvodih, en izvod dobijo starši, drugega pa razrednik.

Datum:

Podpis staršev:

Podpis učenca:

Podpis razrednika:

Podpis ravnatelja: